**החלומות לעתיד של התלמידים**

**נוהא סלמאן**

מטרת המערך היא חיזוק כישורי ההבעה בעל פה אצל התלמיד.

השיעור עוסק בנושא החלומות לעתיד של התלמידים. לחלומות אלו יש תפקיד משמעותי בהתפתחות ובבניית הזהות העצמית.

אני כמורה בחט''ב אני חשופה ללבטי תלמידיי, מכירה את קשייהם ועוקבת אחרי התקדמותם בתיכון; חשוב לי לעודדם להתבטא בעל פה באופן שוטף, וחשוב לי שיקבלו הכוונה, יעשירו את המלים שלהם ושיעלה ביטחונם העצמי.

**מערך שיעור**

(בהמשך לשיעור "אופניים ליוסף", כרם, ע"מ 63 )

עברית – ספרות

כיתה: ח

משך השיעור: 45 דקות

**אמצעי עזר**: בריסטולים, לוח, שיר מי וטיוב

**מטרות כלליות:**

1- חיזוק כישורי ההבעה בעל פה אצל התלמיד.

2- העשרת אוצר המילים.

3- שיפור היחסים הבין אישיים

**מטרות אופרטיביות:**

1- התלמיד יביע עמדתו ודעתו בעל פה בשפה תקינה ונכונה.

2- התלמיד ירכוש אוצר מילים חדש.

3- התלמיד יענה על שאלות ברמות חשיבה שונות.

4- התלמיד יעבוד באופן שיתופי עם חברי הקבוצה במילוי המשימה.

**מושגים:**

להגשים, מטרה, יעד, לחסוך, צעד...

**פתיחה: 12-15 דקות**

התארגנות, יום ותאריך, שיחה מקדימה.

\* תליית שתי תמונות הקשורות למילה **חלום** על הלוח. על התלמידים לשער ולחשוב מהי משמעות המילה לפי התמונה.

תמונה ראשונה--- חלום לילה.

תמונה שנייה--- מטרה או יעד.

\* מתן שתי משמעויות בהקשרים שונים .

\* האזנה לשיר "**חלום עליכם**" של עוזי חיטמן דרך היו טיוב.

בשיר מוזכרים חלומות של ילדים שחולמים להיות בעלי מקצוע שונים.

\* אחרי שמיעת השיר המורה נותנת את הבמה לתלמידיה לנהל שיחה ושאלת שאלות לגבי החלום שלהם.

**גוף השיעור**

הכיתה מסודרת במעגל כיסאות והתלמידים יושבים במעגל.

חלק ראשון: 5- 7 דק'

המנחה שואל/ת (אחת או אחד מן התלמידות/ים) את חברי הקבוצה מספר שאלות:

1. מה הוא החלום שלכם?

2. מה הדבר שמונע את החלום שלכם להתגשם?

3. כדי שהאדם יוכל להתקדם עליו להציב לעצמו דמות ומודל לחיקוי שאליו הוא ישאף. מי היא דמות החיקוי ולמה בחרתם בדמות הזו?

[דיון מונחה על ידי אחת התלמידות- מה החלום שלך?](https://drive.google.com/open?id=1ZY_FYCCy_-Oj8CZwgozVZDxMhCxky0jk)

חלק שני: 12-15 דק'

עבודה בקבוצות

המורה מחלקת בריסטולים לחברי הקבוצה. על התלמיד לרשום את החלום שלו ולצייר ציור מתאים.

סיכום: 10 דק'

שביעות רצון מהשיעור

כתיבת המלים החדשות שנלמדו, התלמידים מתבקשים להעתיק במחברת שלהם.

הערה: חשוב לתת תוספת זמן לתלמידים המתקשים והאיטיים כדי לכתוב את המלים.

עבודת בית: לבחור חמש מילים ולרשום אותן במחברת, אחר כך יש לשבץ אותן בתוך משפט.